CELEX: 32019D1399
Language: ro
Date: 2019-09-10 00:00:00
Title: Decizia de punere în aplicare (UE) 2019/1399 a Comisiei din 10 septembrie 2019 de modificare a Deciziei de punere în aplicare 2014/909/UE în ceea ce privește lista zonelor care fac obiectul măsurilor de protecție referitoare la gândacul mic de stup în Italia [notificată cu numărul C(2019) 6418] (Text cu relevanță pentru SEE.)

12.9.2019   
               
               
                  RO
               
               
                  Jurnalul Oficial al Uniunii Europene
               
               
                  L 235/3
               
            
         DECIZIA DE PUNERE ÎN APLICARE (UE) 2019/1399 A COMISIEI
         din 10 septembrie 2019
         de modificare a Deciziei de punere în aplicare 2014/909/UE în ceea ce privește lista zonelor care fac obiectul măsurilor de protecție referitoare la gândacul mic de stup în Italia
         
            
               [notificată cu numărul C(2019) 6418]
            
         
         (Numai textul în limba italiană este autentic)
         (Text cu relevanță pentru SEE)
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Directiva 89/662/CEE a Consiliului din 11 decembrie 1989 privind controlul veterinar în cadrul schimburilor intracomunitare în vederea realizării pieței interne (1), în special articolul 9 alineatul (4),
         având în vedere Directiva 90/425/CEE a Consiliului din 26 iunie 1990 privind controalele veterinare și zootehnice aplicabile în schimburile intracomunitare cu anumite animale vii și produse în vederea realizării pieței interne (2), în special articolul 10 alineatul (4),
         întrucât:
         
                     (1)
                  
                  
                     Decizia de punere în aplicare 2014/909/UE a Comisiei (3) a stabilit anumite măsuri de protecție care trebuie luate de Italia în urma apariției gândacului mic de stup (Aethina tumida) în anumite zone, inițial în regiunile Calabria și Sicilia. În urma evoluțiilor epidemiologice din anii trecuți și a intrării în vigoare a Deciziei de punere în aplicare (UE) 2017/370 a Comisiei (4), măsurile respective sunt limitate în prezent la regiunea Calabria.
                  
               
                     (2)
                  
                  
                     La 21 iunie 2019, Italia a notificat Comisiei o nouă apariție a gândacului mic de stup în Sicilia. În consecință, lista zonelor care fac obiectul măsurilor de protecție, prevăzută în anexa la Decizia de punere în aplicare 2014/909/UE, ar trebui extinsă pentru a include regiunea Sicilia.
                  
               
                     (3)
                  
                  
                     Prin urmare, Decizia de punere în aplicare 2014/909/UE ar trebui modificată în consecință.
                  
               
                     (4)
                  
                  
                     Măsurile prevăzute în prezenta decizie sunt conforme cu avizul Comitetului permanent pentru plante, animale, produse alimentare și hrană pentru animale,
                  
               ADOPTĂ PREZENTA DECIZIE:
         
            Articolul 1
            Tabelul din anexa la Decizia de punere în aplicare 2014/909/UE se înlocuiește cu următorul text:
            
               
                           „Stat membru
                        
                        
                           Zonele care fac obiectul măsurilor restrictive
                        
                     
                           Italia
                        
                        
                           Regiunea Calabria: toată regiunea
                        
                     
                           Regiunea Sicilia: toată regiunea”
                        
                     
         
         
            Articolul 2
            Prezenta decizie se adresează Republicii Italiene.
         
         
            Adoptată la Bruxelles, 10 septembrie 2019.
            
               
                  Pentru Comisie
               
               Vytenis ANDRIUKAITIS
               
                  Membru al Comisiei
               
            
         
         
            (1)  JO L 395, 30.12.1989, p. 13.
         
            (2)  JO L 224, 18.8.1990, p. 29.
         
            (3)  Decizia de punere în aplicare 2014/909/UE a Comisiei din 12 decembrie 2014 privind anumite măsuri de protecție cu privire la apariții confirmate ale gândacului mic de stup în Italia (JO L 359, 16.12.2014, p. 161).
         
            (4)  Decizia de punere în aplicare (UE) 2017/370 a Comisiei din 1 martie 2017 de modificare a Deciziei de punere în aplicare 2014/909/UE prin extinderea perioadei de aplicare a anumitor măsuri de protecție și modificarea listei zonelor care fac obiectul măsurilor de protecție referitoare la gândacul mic de stup în Italia (JO L 56, 3.3.2017, p. 213).